Рођен је 1951. године у Београду, као јединац у породици сефардских Јевреја која је у холокаусту изгубила 26 чланова. Његов отац је успео да преживи холокауст, јер је заробљен као официр Југословенске краљевске војске у Априлском рату 1941. године и самим тим према одредбама Женевске конвенције морао је бити третиран као заробљеник, те је читав рат провео у заробљеништву у Немачкој.